


2


LIETUVOS RESPUBLIKOS FINANSŲ MINISTRAS

ĮSAKYMAS
DĖL FINANSŲ MINISTRO 2020 M. LAPKRIČIO 25 D. ĮSAKYMO NR. 1K-386 „DĖL CENTRALIZUOTAI VALDOMO VALSTYBĖS TURTO VALDYTOJO SĄNAUDŲ PRISKYRIMO VYKDOMOMS VEIKLOMS TVARKOS APRAŠO PATVIRTINIMO“ PAKEITIMO 

2021 m. liepos 14 d. Nr. 1K-249
Vilnius

P a k e i č i u Centralizuotai valdomo valstybės turto valdytojo sąnaudų priskyrimo vykdomoms veikloms tvarkos aprašą, patvirtintą  Lietuvos Respublikos finansų ministro 2020 m. lapkričio 25 d. įsakymu Nr. 1K-386 „Dėl Centralizuotai valdomo valstybės turto valdytojo sąnaudų priskyrimo vykdomoms veikloms tvarkos aprašo patvirtinimo“:
. Pakeičiu 2 punktą ir jį išdėstau taip:
„. Apraše vartojamos sąvokos suprantamos taip, kaip jos apibrėžtos arba vartojamos Lietuvos Respublikos valstybės ir savivaldybių turto valdymo, naudojimo ir disponavimo juo įstatyme, Lietuvos Respublikos valstybei ir savivaldybėms priklausančių akcijų privatizavimo įstatyme, Lietuvos Respublikos centralizuotai valdomo valstybės turto valdytojo įstatyme, Lietuvos Respublikos juridinių asmenų nemokumo įstatyme ir Lietuvos Respublikos valstybės skolos įstatyme.“
. Papildau 6.6 papunkčiu:
„. valstybės skolininkų arba valstybės garantuojamų skolininkų nemokumo proceso, bankroto proceso, kaip jie suprantami pagal Lietuvos Respublikos juridinių asmenų nemokumo įstatymą, vykdymo metu atsiradusios sąnaudos, kurias privaloma padengti pagal nemokumo administratoriaus ir kitų paslaugų teikėjų reikalavimus.“
. Pakeičiu 20 punktą ir jį išdėstau taip:
„. Kitų nenumatytų ir neišvengiamų paslaugų, susijusių su centralizuotu valstybės nekilnojamojo turto valdymu, Valdytojui patikėjimo teise perduotų valstybei ir savivaldybėms nuosavybės teise priklausančių akcijų privatizavimu, skolų valstybei išieškojimu ir paskolų, valstybės garantijų ir kitų turtinių įsipareigojimų administravimu, bešeimininkio, konfiskuoto, valstybės paveldėto, valstybei perduoto nekilnojamojo turto ir akcinių bendrovių ir uždarųjų akcinių bendrovių akcijų administravimu, įskaitant ir kitas su šiomis veiklomis susijusias Valdytojui nustatytas veiklas, tiesioginėms sąnaudoms priskiriamos sąnaudos, susijusios su konkrečia Valdytojo vykdoma veikla.“

